Document ID: 32006R0339

UREDBA KOMISIJE (ES) št. 339/2006
z dne 24. februarja 2006
o spremembi Priloge XI k Uredbi Evropskega parlamenta in Sveta (ES) št. 999/2001 v zvezi s predpisi za uvoz živega goveda in proizvodov iz goveda, ovc in koz
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1), in zlasti prvega odstavka člena 23 Uredbe,
ob upoštevanju naslednjega:
(1)
Znanstveni pripravljalni odbor (ZPO) je v svojih mnenjih iz leta 2001 o geografski nevarnosti za govejo spongiformno encefalopatijo (BSE) v Braziliji, Čilu, Salvadorju, Nikaragvi, Bocvani, Namibiji in Svaziju ugotovil, da je pojav BSE pri domorodnem govedu v navedenih državah zelo malo verjeten. Zaradi tega so bile vključene v seznam držav, oproščenih nekaterih trgovinskih pogojev, ki so povezani s TSE in se uporabljajo za živo govedo ter proizvode iz goveda, ovc in koz.
(2)
Evropska agencija za varnost hrane je v svojih posodobljenih mnenjih, sprejetih februarja 2005 in avgusta 2005, o geografski nevarnosti za BSE v nekaterih tretjih državah ugotovila, da pojav BSE pri domorodnem govedu v Braziliji, Čilu, Salvadorju, Nikaragvi, Bocvani, Namibiji in Svaziju ni zelo verjeten. Zaradi tega navedene države ne smejo biti več oproščene trgovinskih pogojev, ki so povezani s TSE in se uporabljajo za živo govedo ter proizvode iz goveda, ovc in koz.
(3)
Uredbo (ES) št. 999/2001 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga XI k Uredbi (ES) št. 999/2001 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. februarja 2006

Labels: 3
18
17
6